**ส่วนที่ 2**

**สรุปผลการพัฒนาท้องถิ่นในปีที่ผ่านมา**

**องค์การบริหารส่วนตำบลทุ่งลูกนก**

**2.1 การสรุปสถานการณ์การพัฒนา**

 การวิเคราะห์ศักยภาพเพื่อประเมินสถานภาพการพัฒนาขององค์การบริหารส่วนตำบล ทุ่งลูกนกในปัจจุบัน เป็นการประเมินโดยวิเคราะห์ถึงโอกาสและภาวะคุกคามหรือข้อจำกัดอันเป็นสภาวะแวดล้อมภายนอกที่มีผลต่อการพัฒนาด้านต่างๆ ขององค์การบริหารส่วนตำบลทุ่งลูกนก รวมทั้งการวิเคราะห์จุดแข็ง จุดอ่อน ขององค์การบริหารส่วนตำบลทุ่งลูกนก อันเป็นสภาวะแวดล้อมภายในองค์การบริหารส่วนตำบลทุ่งลูกนก

 **การวิเคราะห์จุดแข็ง (Strength = S)**

1. องค์การบริหารส่วนตำบลทุ่งลูกนก มีการคมนาคมขนส่งที่เป็นเส้นทางขนส่งที่สำคัญสามารถเดินทางเชื่อมโยงไปยังจังหวัดใกล้เคียงได้สะดวกเนื่องจากมีพื้นที่ติดต่อ 3 จังหวัด ได้แก่ จังหวัดราชบุรี กาญจนบุรี สุพรรณบุรี ถือเป็นเส้นทางหลักในการติดต่อค้าขายขนส่งพืชผลทางการเกษตร การขนส่งสินค้าสะดวก
2. มีระบบสาธารณูปโภค สาธารณูปการและระบบโครงสร้างพื้นฐาน สามารถขยายการให้บริการเพื่อรองรับการเจริญเติบโตของชุมชนในอนาคตได้
3. มีโรงงานอุตสาหกรรมในเขตรับผิดชอบ 11 แห่ง สามารถสร้างงานและรายได้แก่ประชาชนในท้องถิ่นได้จำนวนหนึ่ง
4. มีสถานศึกษาตั้งแต่ระดับก่อนประถมศึกษาจนถึงระดับมัธยมศึกษาตอนปลาย สามารถรองรับด้านการศึกษาได้
5. ประชาชนส่วนมากประกอบอาชีพหลัก ทางด้านเกษตรกรรมและปศุสัตว์ โดยเฉพาะ โคนม ถือว่ามีผู้ประกอบการมากที่สุดในอำเภอกำแพงแสน
6. องค์การบริหารส่วนตำบลทุ่งลูกนก เป็น อบต.ขนาดกลางที่มีความพร้อมทางด้านการบริการและขีดความสามารถในการให้บริการสาธารณะแก่ประชาชน

**การวิเคราะห์จุดอ่อน (Weakness = W)**

1. ปัญหามลพิษจากโรงงานอุตสาหกรรมส่งกลิ่นเหม็นรบกวนสร้างความเดือนร้อนแก่ประชาชน
2. ประชาชนขาดความรู้ความเข้าใจในบทบาทหน้าที่ขององค์กรปกครองส่วนท้องถิ่น การมีส่วนร่วมในกระบวนการทางการเมืองการปกครองมีน้อย ทำให้การแก้ไขปัญหา และพัฒนาท้องถิ่นไม่ตรงตามความต้องการเท่าที่ควร
3. อำนาจตามภารกิจ หน้าที่ขององค์การบริหารส่วนท้องถิ่นมีมาก บุคลากรและงบประมาณมีจำกัด ทำให้การบริหารงานไม่คล่องตัวและเกิดประสิทธิภาพเท่าที่ควร
4. วิถีชีวิตและความเป็นอยู่ของคนในชุมชนส่วนมากเป็นสังคมเกษตรกรรม ความกระตือรือร้นในการมีส่วนร่วมในกิจกรรมสาธารณะ ด้านการเมือง สังคม และเศรษฐกิจมีน้อยมาก ทำให้การพัฒนาท้องถิ่นที่เน้นการมีส่วนร่วมของประชาชน ยังไม่ประสบผลสำเร็จเท่าที่ควร

**การวิเคราะห์โอกาส (Opportunity = O)**

1. จังหวัดนครปฐมเป็นจังหวัดปริมณฑลของกรุงเทพฯ ทำให้พื้นที่เป้าหมายของการพัฒนาตามแผนพัฒนาเศรษฐกิจและสังคมแห่งชาติ เพื่อรองรับการขยายตัวของกรุงเทพฯ ส่งผลให้จังหวัดนครปฐมเป็นศูนย์กลางภาคตะวันตก
2. มีระบบโครงข่ายการคมนาคมที่สะดวก สามารถเชื่อมโยงไปยังอำเภอและจังหวัดใกล้เคียงได้หลายแห่ง
3. การยกระดับคุณภาพสินค้าทางการเกษตร อุตสาหกรรม และบริการเพื่อรองรับนโยบายการเป็นครัวโลก
4. การพัฒนาทักษะและฝีมือแรงงานเพื่อรองรับการขยายตัวทางด้านเศรษฐกิจ
5. พื้นที่มีความอุดมสมบูรณ์เหมาะสมกับการทำการเกษตรทั้งการทำนา ทำสวน ทำไร่ ปศุสัตว์ การประมงและมีระบบชลประทานครอบคลุมทุกพื้นที่

**การวิเคราะห์อุปสรรค (Threats = T)**

1. การติดต่อประสานงานระหว่างจังหวัด อำเภอ และอบต. ไม่ค่อยสะดวก เนื่องจากผ่านขั้นตอนหลายระดับ ทำให้การประสานงานด้านข้อมูลข่าวสารหรือนโยบายต่างๆ ล่าช้า
2. การส่งเสริมการลงทุนจากภาครัฐไม่สามารถกระตุ้นการลงทุนในพื้นที่ได้เท่าที่ควร
3. ประสบภัยทางธรรมชาติ เช่น น้ำท่วม ภัยแล้ง ทำให้การทำการเกษตรไม่ได้ผลผลิตตามต้องการ
4. สภาวการณ์เศรษฐกิจและการเมืองระดับประเทศส่งผลต่อการพัฒนาท้องถิ่น
5. พื้นที่รับผิดชอบมีมาก ทำให้การพัฒนาด้านต่างๆ ไม่สามารถตอบสนองความต้องการของประชาชนได้ครอบคลุมและทั่วถึง
6. ระเบียบกฎหมายบางฉบับ ไม่เอื้อต่อการปฏิบัติหน้าทำให้ไม่เกิดความคล่องตัว และยังคงมีการเปลี่ยนแปลงตามสภาพการณ์อย่างต่อเนื่อง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.2 การประเมินผลการนำแผนพัฒนาไปปฏิบัติในเชิงปริมาณ**

 ในปีงบประมาณ 2559 องค์การบริหารส่วนตำบลทุ่งลูกนก ได้ดำเนินการจัดทำโครงการต่างๆ ตามแผนพัฒนาสามปี (พ.ศ. 2559-2561) ครอบคลุมทั้ง 6 ยุทธศาสตร์ ซึ่งเป็นไปตามความต้องการของประชาชนและตามศักยภาพทางด้านการคลังขององค์การบริหารส่วนตำบล ดังนี้

 **เชิงปริมาณ**

|  |  |  |  |  |  |  |
| --- | --- | --- | --- | --- | --- | --- |
| **โครงการ/กิจกรรมตามแผนพัฒนาสามปี (เฉพาะปี 2559)** | **จำนวนโครงการ** | **จำนวน****งบประมาณ** | **โครงการ/กิจกรรมที่ดำเนินการในปีงบประมาณ 2559** | **จำนวนโครงการ** | **จำนวนงบประมาณ** | **คิดเป็นร้อยละของการดำเนินการ** |
| **จำนวนโครงการ** | **จำนวนงบประมาณ** |
| 1. ยุทธศาสตร์การพัฒนาเศรษฐกิจ | 2 | 100,000 | 1. ยุทธศาสตร์การพัฒนาเศรษฐกิจ | 1 | 80,000 | 50 | 80 |
| 2. ยุทธศาสตร์การพัฒนาคุณภาพชีวิตและสังคม | 17 | 12,891,400 | 2. ยุทธศาสตร์การพัฒนาคุณภาพชีวิตและสังคม | 14 | 12,823,400 | 82.35 | 99.47 |
| 3. ยุทธศาสตร์การพัฒนาโครงสร้างพื้นฐานและแหล่งน้ำ | 51 | 43,879,500 | 3. ยุทธศาสตร์การพัฒนาโครงสร้างพื้นฐานและแหล่งน้ำ | 26 | 12,416,960 | 50.98 | 28.30 |
| 4. ยุทธศาสตร์การพัฒนาด้านการศึกษาและศาสนาและวัฒนธรรม | 14 | 8,220,000 | 4. ยุทธศาสตร์การพัฒนาด้านการศึกษาและศาสนาและวัฒนธรรม | 13 | 10,390,420 | 92.86 | 126.40 |
| 5. ยุทธศาสตร์การพัฒนาด้านการบริหารจัดการที่ดี | 16 | 4,692,000 | 5. ยุทธศาสตร์การพัฒนาด้านการบริหารจัดการที่ดี | 12 | 2,115,000 | 75 | 45.08 |
| 6. ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 7 | 480,000 | 6. ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 5 | 480,000 | 71.43 | 100 |
| **รวม** | 107 | 70,262,900 |  | 71 | 55,983,590 | 66.36 | 79.68 |

**2.3 การประเมินประสิทธิผลของแผนพัฒนาในเชิงคุณภาพ**

 **เชิงคุณภาพ**

 จากข้อมูลผลการพัฒนาองค์การบริหารส่วนตำบลในปีที่ผ่านมา สามารถนำมาวิเคราะห์เป็นข้อมูลเชิงคุณภาพได้ ดังนี้

 1. ยุทธศาสตร์การพัฒนาเศรษฐกิจ

 องค์การบริหารส่วนตำบลทุ่งลูกนก ได้ดำเนินการในส่วนของการส่งเสริม สนับสนุนในการส่งเสริมอาชีพให้แก่กลุ่มอาชีพต่างๆ หากแต่ยังไม่ครอบคลุมกับทุกกลุ่ม

 2. ยุทธศาสตร์การพัฒนาคุณภาพชีวิตและสังคม

 องค์การบริหารส่วนตำบลทุ่งลูกนก ได้ดำเนินโครงการในการแก้ไขปัญหา เช่น การสงเคราะห์เบี้ยยังชีพคนชรา การแก้ไขปัญหายาเสพติด ด้านสาธารณสุข เป็นต้น ซึ่งสามารถแก้ไขปัญหาได้ในระดับหนึ่ง แต่ยังไม่ครอบคลุม

 3. ยุทธศาสตร์การพัฒนาโครงสร้างพื้นฐานและแหล่งน้ำ

 จากโครงการที่ได้ดำเนินการนั้น เป็นไปตามความต้องการของประชาชน และประชาชนมีความเป็นอยู่ดีขึ้น แต่เนื่องจากงบประมาณมีจำนวนจำกัดจึงไม่สามารถดำเนินการได้ครบทั้งหมดทุกโครงการ และได้ดำเนินการแก้ไขปัญหาต่างๆ ในด้านแหล่งน้ำ ให้แก่ประชาชนแต่ยังไม่ครอบคลุมทั้งหมด

 4. ยุทธศาสตร์การพัฒนาด้านการศึกษา ศาสนาและวัฒนธรรม

 องค์การบริหารส่วนตำบลทุ่งลูกนก ได้สนับสนุนงบประมาณให้แก่สถานศึกษา เพื่อพัฒนาด้านการศึกษาต่างๆ

 5. ยุทธศาสตร์การพัฒนาด้านการบริหารจัดการที่ดี

 องค์การบริหารส่วนตำบลทุ่งลูกนก ได้ดำเนินการตามโครงการต่างๆ ที่สอดคล้องและสามารถพัฒนาระบบการบริหารจัดการ และการพัฒนาศักยภาพของบุคลากรต่างๆ ได้

 6. ยุทธศาสตร์การพัฒนาด้านทรัพยากรธรรมชาติและสิ่งแวดล้อม

 จากแผนงานดังกล่าว พบว่า การดำเนินกิจกรรมหรือโครงการในแผนนี้ ยังคงมีอยู่น้อย เนื่องจากการจัดการด้านสิ่งแวดล้อม ส่วนหนึ่งขึ้นอยู่กับจิตสำนึกของประชาชนทุกคน ส่วนหนึ่งขึ้นอยู่กับเครื่องมือ เครื่องใช้ ในการพัฒนา เช่น ปัญหาขยะมูลฝอย จำเป็นต้องมีการกำจัดอย่างถูกวิธี ซึ่งจุดนี้ องค์การบริหารส่วนตำบลทุ่งลูกนก ได้ดำเนินการจัดซื้อรถบรรทุกขยะมูลฝอยไว้แล้ว และพร้อมที่จะดำเนินการจัดเก็บต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*